92d7e48fca1c0b17e50cd186f48a1211
Jeg har en sommerhusgrund med nogle træer, der skal fældes. Jeg har sat en annonce i Gul & Gratis med tilbud om at få træet til brænde, mod at fælde træerne og rydde for grene, og kviste og en privatperson har henvendt sig. 


Hvordan forholder det sig med mit ansvar, såfremt der sker et uheld under fældningen? Og hvordan sikrer jeg mig mod et evt. ansvar? Jeg er ikke selv til stede, når fældningen sker.


Hvem har ansvaret når der fældes træer?
bolius.dk
2021.17
Kære Flemming A.  
  
Du skal sikre dig, at personen har en baggrund som fx en professionel anlægsgartner, og at den person der udfører arbejdet har en ansvarsforsikring.


 I det hele taget skal man sikre sig, hvis man får privatpersoner til at hjælpe sig med at fælde træer, at de har en baggrund, så man med rette kan forvente, at de ved, hvad det er, de har med at gøre og sikre sig, at de har en ansvarsforsikring, der dækker, hvis uheldet er ude og træet skulle vælte ned i egen eller tredjemands ejendom.   
  
Hvis man får en anden til at udføre den form for specialarbejde uden at sikre sig, at vedkommende har en baggrund og erfaring som et sådan specielt stykke arbejde fordrer, kan man risikere, at det vil blive betragtet som groft uagtsomt at have overladt det til amatør, og man risikerer, at det forsikringsselskab, der dækker skaden, kan gøre regres imod den, der har ladet arbejdet udføre.   
  
[Tine Nielsen](mailto:ekspertsvar@bolius.dk)  
Arkitekt og rådgiver i Bolius, Fagekspert  
  
og

